**INDOKOLÁS**

**Szombathely Megyei Jogú Város Önkormányzata Közgyűlésének**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelete módosításához**

**1. § és 1-2. melléklet**

Az élelmezési nyersanyagköltség emelkedésére tekintettel a rendelet 1. mellékletében a bölcsődei étkeztetés térítési díja, a rendelet 2. mellékletében az óvodában, általános és középiskolákban, valamint kollégiumokban biztosított étkeztetés térítési díja kerül módosításra.

**2. §**

A Pálos Károly Szociális Szolgáltató Központ és Gyermekjóléti Szolgálat által biztosított Időskorúak Gondozóháza szociális ellátás 2023. január 1. napjával megszüntetésre került, az Önkormányzat a szociális ellátásokról szóló 1993. évi III. törvény 90. § (2) bekezdése szerinti kötelező feladatainak az idősek otthona ellátás tekintetében 2023. január 1. napjától az ellátási szerződés alapján tesz eleget. Erre tekintettel szükséges a rendelet Időskorúak Gondozóházára vonatkozó rendelkezéseinek hatályon kívül helyezése.

**3. §**

A rendelet hatályba lépésének napját tartalmazza.